ተዘግቦአል።ሌሎች 10 ሰዎችም ከሰሜን ካሜሩን በቦኮ ሃራም ተጠልፈው መወሰዳቸውን የአካባቢው አገረ-ገዢ አውጉስቲን አዋ ፎንካ ይፋ አድርገዋል። ሟቾቹ አንድ ቻይናዊ የመንገድ ግንባታ ሠራተኛና ካሜሩናዊ ወታደር መሆናቸውም ተገልጿል። ይህ ጥቃቱ በካሜሩን ሲደርስ ፤ፕሬዚዳንት ፖል ቢያ በፈረንሣይ-አፍሪቃ የደኅንነት ጉባዔ ላይ ለመምከር ፓሪስ እንደሚገኙ ይታወቃል። የናይጀርያዉ አሸባሪ ቡድን ቦኮ ሃራም ባለፈዉ ወር ከ 200 በላይ ልጃገረዶችን ከትምህርት ቤት አፍኖ መዉሰዱና፤ እነዚህ በ 15 እና 18 ዓመት የዕድሜ ዕርከን የሚገኙትን ልጃገረዶች ገበያ አውጥቶ በአደባባይ እንደሚሸጣቸው ይፋ ባደረገው ቪዲዮ ላይ መዛቱ ይታወቃል።
